"Парламент" радиосу
Парламент радиосу 2006 - жылдын 6 -октябрында Жогорку Кеңештин (2005 - 2006 - жылдардагы) төрагасы Өмүрбек Текебаевдин демилгеси менен уюштурулган. Долбоордун ишке ашкан мөөнөтү Жогорку Кеңештин (2006 - 2007 - жылдардагы) төрагасы Марат Султановдун жетекчилигинин убагына туура келет. Техникалык жактан колдоочулукту ОБСЕ уюму жүргүзгөн. Радиостудиянын жаңыртылышы Жогорку Кеңештин (2011 - 2016 - жылдардагы) төрагасы Асылбек Жээнбековдун демөөрчүлүгү менен жүзөгө ашырылган. 

Радионун алгачкы режиссеру - Расул Осмонов, редактору Жыпар Арыкова.

Азыркы тапта "Парламент" радиосунун ишин журналист Кипариса Сурахманова жетектеп, режиссердук милдетти Ашым Полотов аткарат. 

Уктуруу аймагы республиканын 7 областынын борбор калааларын, айрым район, шаарларын камтыгандан тышкары, "Парламент" радиосун Спутниктин EUTELSAT - 70B координаты аркылуу Кыргызстан жана Россиянын борбордук бөлүгү, Казакстан, Өзбекстан, Тажикстан, Түркмөнстан, Грузия, Азербайжан, Армения, Афганистан, Пакистан, Иран, Ирак, Сирия, Израиль, Иордания, Ливан, Бириккен Араб Эмираты, Түркия, Оман мамлекеттеринин жашоочуларына чейин уга алышат.